Washington: Matura za učenike s posebnim potrebama
Uz pomoć donacija održana je tradicionalna matura za učenike sa invaliditetom pod nazivom Bal pepeljuga.
U američkim srednjim školama, učenici obično završavaju školsku godinu maturom. To je zabava koju većina ljudi pamti kao jednu od najvrijednijih uspomena iz mlađih dana. Ali učenici sa posebnim potrebama i sa smrtonosnim bolestima su obično izostavljeni iz ovih proslava. Prošle nedjelje se ovaj luksuzni san ostvario za neke učenike u području Washingtona, a zabava je plaćena u potpunosti pojedinačnim i donacijama korporacija. Ovo je dan kojeg je 16-godišnja Caleigh Hilderbrandt čekala cijelu godinu. Sa velikim je osmjehom prešla crveni tepih. Caleigh je rođena sa urođenim poremećajem kralježnice i leđne moždine. Ona je jedna od stotinu učenika pozvanih na Bal pepeljuga, godišnji događaj za učenike srednjih i osnovnih škola sa invaliditetom ili smrtonosnim bolestima. Američki marinci prave luk od mačeva za svakog učenika koji prolazi crevenim tepihom, u ovom luksuznom hotelu u blizini Bijele kuće. Helen McCormick, bivša nastavnica, je osnovala Bal pepeljuga prije pet godina: "Bal je nastao nakon što smo razmišljali o učenicima koji nisu obično uključeni u mature i školske aktivnosti. Stoga smo pokušali naći način da ispunimo i njihove snove. Počeli smo tražiti djecu koja će cijeli život ovisiti o nekome i koja inače ne bi bila pozvana na mature zbog invaliditeta." McCormick kaže da se o događaju jako brzo pročulo, i ubrzo su počele stizati haljine, cipele, odjela i kravate iz cijele zemlje. Tjedan dana prije bala učenici dođu u Pepeljugin ormar i uz pomoć volontera izaberu što žele nositi. Svi su u centru pažnje, i svi nastoje izabrati savršenu odjeću. Robyn Casey je majka 18-godišnje Brittany Meyer: "Brittany je rođena sa rijetkim invaliditetom. Plakala sam prve godine, i plačem svake, obuzmu me emocije, kada je vidim u ovoj lijepoj haljini obučenu za ovaj posebni događaj." Na proslavi učenici i njihove obitelji su uživale u nastupu Jordin Sparks, pobjednice televizijske zabavne emisije Američki idol prije četiri godine. Kyle Maynard je invalid od rođenja i autor je jedne od najprodavanijih knjiga "Nema isprika". Bila je jedna od govornica na događaju. Randy Hildebrandt, oficir zrakoplovstva, je otac učenice Caleigh Hilderbrandt. On kaže da je njegova kćerka do sada imala 29 operacija: "Ovo je veliki događaj za nju i cijelu obitelji. Lijepo je da djeca mogu nekada biti centar pažnje, mada to oni ne traže. Oni uživaju u tome i zaslužili su, jer naporno rade kako bi prošli kroz teška vremena." Okrećući se u invalidskim uz glazbu, ovi dječaci i djevojčice zaboravljaju na teška vremena. Oni kažu da uživaju u svojoj verziji priče o Pepeljugi.